
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 568 

8 Απριλίου 2015 


ΑΠΟΦΑΣΕΙ Σ 

Αριθμ. Υ166 

Ανάθεση αρμοδιοτήτων στην Αναπληρώτρια Υπουργό 
Εσωτερικών και Διοικητικής Ανασυγκρότησης, Ανα¬ 
στασία Χριστοδουλοπούλου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις 

α) των άρθρων 41 παρ. 3 και 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του Π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (Α' 98), 

β) του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (Α' 20), 

γ) του Π.δ. 105/2014 (Α' 172) «Οργανισμός του Υπουρ¬ 
γείου Εσωτερικών», όπως αυτό ισχύει, 

δ) του Ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις.» (Α' 41) και του Π.δ. 184/ 
2009 «Σύσταση Υπουργείου Προστασίας του Πολίτη 
και καθορισμός των αρμοδιοτήτων του» (Α' 213), όπως 
τροποποιήθηκε και ισχύει βάσει των Π.δ. 50/2010 (Α' 89), 
96/2010 (Α' 170), 79/2011 (Α' 196) και 85/2012 (Α' 141), καθώς 
του Ν. 3907/2011 «Ιδρυση Υπηρεσίας Ασύλου και Υπη¬ 
ρεσίας Πρώτης Υποδοχής, προσαρμογή της ελληνικής 
νομοθεσίας προς τις διατάξεις της Οδηγίας 2008/115/ 
ΕΚ «σχετικά με τους κοινούς κανόνες και διαδικασίες 
στα κράτη-μέλη για την επιστροφή των παρανόμως 
διαμενόντων υπηκόων τρίτων χωρών» και λοιπές δια¬ 
τάξεις.» (Α' 7), 

ε) του Π.δ. 22/2015 «Διορισμός του Αλεξίου Τσίπρα του 
Παύλου, ως Πρωθυπουργού» (Α' 18), 

στ) του Π.δ. 27/2015 «Διορισμός Αναπληρωτών Υπουρ¬ 
γών.» (Α' 31), 

ζ) της υπ’ αριθΜ. Υ136/20.3.2015 απόφασης του Πρω¬ 
θυπουργού «Σύσταση θέσεων Αναπληρωτών Υπουργών» 
(Β' 389). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 


Άρθρο 1 

Στην Αναπληρώτρια Υπουργό Εσωτερικών και Διοικη¬ 
τικής Ανασυγκρότησης Αναστασία Χριστοδουλοπούλου, 
ανατίθεται η άσκηση των ακόλουθων αρμοδιοτήτων: 

1. Ο σχεδιασμός, η χάραξη και ο συντονισμός των 
δράσεων των συναρμόδιων φορέων και υπηρεσιών σε 
θέματα α) μεταναστευτικής πολιτικής και β) ιθαγένειας 
και ομογενειακής ιδιότητας. 

2. α) της Γ ενικής Γ ραμματείας Πληθυσμού και Κοινωνι¬ 
κής Συνοχής του πρώην Υπουργείου Εσωτερικών, με το 
σύνολο των Διευθύνσεων και Τμημάτων που υπάγονται 
σε αυτή, 

β) της Υπηρεσίας Ασύλου (Κεντρικής Υπηρεσίας και 
Περιφερειακών Γ ραφείων Ασύλου), της Αρχής Προσφυ¬ 
γών και της Υπηρεσίας Πρώτης Υποδοχής (Κεντρικής 
Υπηρεσίας, Κέντρων Πρώτης Υποδοχής και εκτάκτων ή 
κινητών Μονάδων Πρώτης Υποδοχής) του πρώην Υπουρ¬ 
γείου Δημόσιας Τάξης και Προστασίας του Πολίτη, με 
το σύνολο των οργανικών μονάδων που υπάγονται σε 
αυτές. 

Άρθρο 2 

Στις κατά το άρθρο 1 αρμοδιότητες περιλαμβάνονται: 
α) οι κοινοβουλευτικές αρμοδιότητες, 
β) η νομοθετική πρωτοβουλία, η οποία ασκείται μόνον 
από κοινού με τον Υπουργό, 
γ) η πρόταση για την έκδοση ατομικών και κανονιστι¬ 
κών διαταγμάτων, 

δ) η έκδοση πράξεων ατομικού και κανονιστικού χα¬ 
ρακτήρα, 

ε) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
στ) η υποβολή ερωτημάτων προς το Νομικό Συμβούλιο 
του Κράτους, 

ζ) η αποδοχή των γνωμοδοτήσεων του Νομικού Συμ¬ 
βουλίου του Κράτους και του Νομικού Συμβούλου του 
Υπουργείου, 

η) ο διορισμός των Διευθυντών της Κεντρικής Υπηρε¬ 
σίας Ασύλου, της Αρχής Προσφυγών και της Κεντρικής 
Υπηρεσίας Πρώτης Υποδοχής, κατά τα οριζόμενα στις 
διατάξεις του Ν. 3907/2011 (Α' 7), 
θ) τα ερωτήματα και οι αποφάσεις για την επιλογή, 
προαγωγή, τοποθέτηση, μετακίνηση, απόσπαση, μετά- 

θέση και μετάταξη του προσωπικού κάθε φύσης και 
σχέσης εργασίας των υπηρεσιών και νομικών προσώ¬ 
πων, που εμπίπτουν στην αρμοδιάτητά της. 

Άρθρο 3 

Από τις αρμοδιότητες που ανατίθενται με το άρθρο 1 
εξαιρούνται και παραμένουν στον Υπουργό: 

α) ο προσδιορισμός της πολιτικής του Υπουργείου 
στο πλαίσιο των αποφάσεων του Υπουργικού Συμβου¬ 
λίου και των λοιπών συλλογικών κυβερνητικών οργάνων, 
καθώς και ο συντονισμός της εφαρμογής της πολιτικής 
αυτής, 

β) η εκπροσώπηση του Υπουργείου στην Ευρωπαϊκή 
Ένωση και τους Διεθνείς Οργανισμούς, 
γ) η εκπροσώπηση του Ελληνικού Δημοσίου, 
δ) ο διορισμός και η πρόσληψη του κάθε φύσης και 
σχέσης εργασίας προσωπικού των υπηρεσιών και Νο¬ 
μικών Προσώπων Δημοσίου και Ιδιωτικού Δικαίου αρ¬ 


μοδιότητας του Υπουργείου με την επιφύλαξη της πε¬ 
ρίπτωσης η' του άρθρου 2 της παρούσας. 

Άρθρο 4 

Όπου στην κείμενη νομοθεσία αναφέρεται Υπουργός, 
του οποίου η αρμοδιότητα μεταφέρεται με την παρούσα 
απόφαση, νοείται εφεξής η Αναπληρώτρια Υπουργός 
Εσωτερικών και Διοικητικής Ανασυγκρότησης, με την 
επιφύλαξη του άρθρου 3 της παρούσας. 

Άρθρο 5 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2015 

ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

